Seknutý nerv
Dobrý deň mám seknuty nerv v bedrovej oblasti, veľmi ma bolí  a zasekuje sa, ledva prejdem. Doktor mi vypísal Dimexol200 mg 3x1 a k tomu Movalis 15 mg 1x1. Už týždeň beriem a žiadne zlepšenie.Prosim Vás kedy asi by sa malo prejaviť zlepšenie alebo niečo účinnejšie brať. Ďakujem pekne
Dobrý deň,
ďakujeme Vám za otázku.
Dimexol (mefenoxalon) znižuje napätie kostrových svalov. Nástup účinku lieku určitú dobu trvá.
Movalis (meloxicam) je nesteroidné protizápalové liečivo (NSAID), ktoré pomáha zmierniť zápal a bolesť, ale  pri tomto lieku môže trvať nejaký čas, kým sa dosiahne plná úľava.
Žiaľ v našej kompetencii nie je možné hodnotiť závažnosť Vašich ťažkostí. To môžu iba lekári a to na základe dôkladného vyšetrenia Vášho zdravotného stavu.
Ak po týždni nepocítite žiadne zlepšenie je nutné sa obrátiť na ošetrujúceho lekára, ktorý pozná Váš zdravotný stav. Možno bude potrebné upravit dávkovanie liekov alebo zvážiť ďalšie možnosti liečby, ako sú fyzioterapie, masáže alebo aj iné lieky.
Prajem Vám všetko dobré.
S pozdravom
PharmDr. Lenka Čorbová.